CELEX: 32001R1274
Language: ro
Date: 2001-06-27
Title: Regulamentul (CE) nr. 1274/2001 al Comisiei din 27 iunie 2001 de modificare a anexei I la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime ale reziduurilor de medicamente de uz veterinar în alimentele de origine animalăText cu relevanță pentru SEE.

03/Volumul 38
            
            
               RO
            
            
               Jurnalul Ofícial al Uniunii Europene
            
            
               80
            
         32001R1274
   
               L 175/14
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1274/2001 AL COMISIEI
   
   din 27 iunie 2001
   de modificare a anexei I la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime ale reziduurilor de medicamente de uz veterinar în alimentele de origine animală
   (Text cu relevanță pentru SEE)
   COMISIA COMUNITĂȚILOR EUROPENE
   având în vedere Tratatul de instituire a Comunității Europene,
   având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime ale reziduurilor de medicamente de uz veterinar în alimentele de origine animală (1), astfel cum a fost modificat ultima dată prin Regulamentul (CE) nr. 807/2001 al Comisiei (2), în special articolele 6, 7 și 8,
   întrucât:
   
               (1)
            
            
               În conformitate cu Regulamentul (CEE) nr. 2377/90, limitele maxime ale reziduurilor trebuie stabilite progresiv pentru toate substanțele farmacologic active care sunt utilizate în Comunitate în medicamentele de uz veterinar destinate animalelor de la care se obțin produse alimentare.
            
         
               (2)
            
            
               Limitele maxime ale reziduurilor ar trebui stabilite numai după examinarea în cadrul Comitetului pentru medicamentele de uz veterinar a tuturor informațiilor relevante privind siguranța reziduurilor de substanțe vizate pentru consumatorul de alimente de origine animală și impactul reziduurilor asupra prelucrării industriale a produselor alimentare.
            
         
               (3)
            
            
               La stabilirea limitelor maxime ale reziduurilor de medicamente de uz veterinar din alimentele de origine animală este necesară precizarea speciei de animale în care pot exista reziduuri, nivelurile care se pot regăsi în fiecare țesut de carne relevant obținut de la animalul tratat (țesutul țintă) și natura reziduului relevant pentru monitorizarea reziduurilor (reziduu marker).
            
         
               (4)
            
            
               În scopul controlării reziduurilor, în conformitate cu legislația comunitară corespunzătoare, limitele maxime ale reziduurilor ar trebui să se stabilească de obicei pentru țesuturile țintă de ficat și rinichi. Întrucât ficatul și rinichii sunt totuși îndepărtați frecvent din carcasele comercializate internațional și ar trebui, așadar, să se stabilească întotdeauna limitele maxime ale reziduurilor pentru țesutul muscular sau adipos.
            
         
               (5)
            
            
               În cazul medicamentelor de uz veterinar destinate utilizării pentru păsările ouătoare, animalele cu lactație sau albinele melifere, trebuie să se stabilească și limitele maxime ale reziduurilor pentru ouă, lapte sau miere.
            
         
               (6)
            
            
               Meloxicam și tilmicosin ar trebui introduse în anexa I la Regulamentul (CEE) nr. 2377/90.
            
         
               (7)
            
            
               Înainte de intrarea în vigoare a prezentului regulament, ar trebui să se prevadă o perioadă adecvată pentru a le permite statelor membre să facă adaptările necesare autorizațiilor de introducere pe piață a medicamentelor de uz veterinar respective, acordate în conformitate cu Directiva 81/851/CEE a Consiliului (3), astfel cum a fost modificată ultima dată prin Directiva 2000/37/CE a Comisiei (4), în scopul luării în considerare a dispozițiilor prezentului regulament.
            
         
               (8)
            
            
               Măsurile prevăzute de prezentul regulament sunt conforme cu avizul Comitetului permanent pentru medicamentele de uz veterinar,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CEE) nr. 2377/90 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
   Prezentul regulament se aplică din a șaizecea zi de la data publicării.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 iunie 2001.
      
         
            Pentru Comisie
         
         Erkki LIIKANEN
         
         
            Membru al Comisiei
         
      
   
   
      (1)  JO L 224, 18.8.1990, p. 1.
   
      (2)  JO L 118, 27.4.2001, p. 6.
   
      (3)  JO L 317, 6.11.1981, p. 1.
   
      (4)  JO L 139, 10.6.2000, p. 25.
   ANEXĂ
   A.   Anexa I la Regulamentul (CEE) nr. 2377/90 se modifică după cum urmează:
   1.   Agenți antiinfecțioși
   1.2.   Antibiotice
   1.2.4.   Macrolide
   
      
                  Substanța farmacologic activă
               
               
                  Reziduu marker
               
               
                  Specia de animale
               
               
                  Limitele maxime ale reziduurilor
               
               
                  Țesut țintă
               
               
                  Alte dispoziții
               
            
                  „Tilmicosin
               
               
                  Tilmicosin
               
               
                  Curcan
               
               
                  75 μg/kg
               
               
                  Mușchi
               
               
                   
               
            
                  75 μg/kg
               
               
                  Piele și grăsime
               
               
                   
               
            
                  1 000 μg/kg
               
               
                  Ficat
               
               
                   
               
            
                  250 μg/kg
               
               
                  Rinichi”
               
               
                   
               
            
   4.   Agenți antiinflamatori
   4.1.   Agenți nesteroidali antiinflamatori
   4.1.4.   Derivate oxicam
   
      
                  Substanța farmacologic activă
               
               
                  Reziduu marker
               
               
                  Specia de animale
               
               
                  Limitele maxime ale reziduurilor
               
               
                  Țesut țintă
               
               
                  Alte dispoziții
               
            
                  „Meloxicam
               
               
                  Meloxicam
               
               
                  Porcine
               
               
                  20 μg/kg
               
               
                  Mușchi
               
               
                   
               
            
                  65 μg/kg
               
               
                  Ficat
               
               
                   
               
            
                  65 μg/kg
               
               
                  Rinichi”